《法喜堂》
宋代·谢景初

虚堂庇风雨，结构不务壮。
外饰无髹髵，置物况容长。
开箧药剂灵，拈棋白黑抗。
阶花澹亦夭，庭石碧交向。
出门鸟雀喧，燕处物我丧。
吴俗夸有素，佛徒移相尚。
独能守质静，坐以矫流宕。
棲之果自喜，何须山海上。

作者简介：（1020—1084）杭州富阳人，字师厚，号今是翁。谢绛子。仁宗庆历六年进士。知余姚县，禁民私煮盐，以增课税；又筑海塘以御潮。历通判秀、汾、唐、海诸州，迁湖北转运判官，成都府提刑。神宗熙宁初，上疏反对青苗、免役等法，遭劾免。博学能文，尤长于诗。有《宛陵集》。